XI 
nodermer: Strongylocentrotus drøbachiensis, Cribrella sanguinolenta, So¬ 
laster papposus og Ophiopholis aculeata. — Paa den bløde Bund, med 
megen død Zostera, fandtes Astarte compressa og elliptica , Cyprina is- 
landica, Leda sp., Doris sp., Diastylis Ratlikei og forskellige Orme, 
Skælrygge, Nephthys, Rørorme. Bundprøver toges med Bundkenteren, til 
Paavisning af Mængdeforholdet af de forskellige paa den bløde Bund le¬ 
vende Dyr; det viste sig, at de to Astarte- Arter var langt de talrigste, 
idet de fandtes i uhyre Masser i hver Prøve. 
Et Træk med Togg-Vaad gav kun ringe Udbytte: en Mængde smaa 
Isinger, men kun en enkelt større Ising og Rødspætte. Tidligere var her 
Mængder af store Rødspætter, men de er nu helt opfiskede ved det intense 
Fiskeri, der har været drevet i Bæltet i de senere Aar. Prøver af Plank¬ 
ton toges, men det viste sig at være fattigt, indeholdende væsentlig kun 
Ceratium tripos og nogle Smaagopler. 
Efter Afslutningen af Undersøgelserne sejledes der til Korsør, hvor 
Deltagerne landsattes i rette Tid til at naa Iltoget til København. 
Denne Tur havde særlig Interesse ved Sammenligningen mellem Store- 
bælts og Øresunds Fauna, hvilket sidste man havde Lejlighed til at lære 
at kende ved Excursionen med „Sallingsund* i 1910. At Sundets Fauna 
er langt den rigeste har jo sin naturlige Forklaring i, at den dybe Øster- 
rende i Kattegat fortsætter sig direkte ned i Øresund, helt til Hven, saa 
hele den rige Fauna fra det dybe Kattegat har fri Adgang hertil — me¬ 
dens Storebælt og hele det sydvestlige Kattegat ved grundere Vand er 
adskilt fra det østlige Kattegat, saa en hel Række af de i det østlige 
Kattegat forekommende Former er afskaarne fra at komme ned i Store¬ 
bælt. 
Foreningen kan ikke noksom udtrykke sin Erkendtlighed for den Ad¬ 
gang, Dr. Petersen har ydet og forhaabentlig ogsaa i Fremtiden vil yde 
Medlemmerne til at lære vor marine Fauna og vore Farvandes Biologi at 
kende, hvilket ellers kun de færreste har Adgang til. 
. Th. M. 
Den Schibbyeske Præmie. 
Præmien for 1912 er ikke bleven uddelt, da intet af de indleverede 
(geologiske) Arbejder fandtes egnede til Prisbelønning. 
